section_heading: Sekcija za mladež Inicijativnog odbora HDZ-a
paragraph_text: Unutar Inicijativnog odbora HDZ-a koji je osnovan 3. travnja 1989. formirano je osam radnih odbora, među kojima i Odbor za mladež. Na zagrebačkom Tuškancu 25. travnja 1989. formirana je na tajnom sastanku Sekcija za mladež HDZ-a. Druga sjednica održana je 16. svibnja 1989., vodili su je Perica Jurić, Ivan Tadić i Mario Kapulica. Kapulica je ubrzo izabran za voditelja Mladeži HDZ-a, a formuliran je i prvi dokument u 14 točaka vezan uz okupljanje i poglede mladih. Djelovanje Sekcije za mladež odvijalo se prije samog strukturiranja stranke. Njezina je funkcija uglavnom bila usmjerena na okrupnjavanje HDZ-a i uključivanje mladih u stvaranje ogranaka stranke.<ref>Organizacija Mladeži HDZ-a 1990. - 2002.. Monografija 25 godina Mladeži Hrvatske demokratske zajednice